Șantul | Scurtmetraj românesc | 4 Proof Film

Tue, 21 Jan 2025 07:34:07 +0000

Aboneaza-te la canalul nostru: http://bit.ly/4prooffilm

Scurt metrajul Santul este scris de Claudia Silişteanu şi regizat de Adrian Silişteanu.
Șanțul a obținut Premiul Publicului pentru film românesc în cadrul Festivalul Internaţional de Film NexT 2013.

Adrian Titieni joacă rolul unui țăran din Ardeal, fără prea mult chef de muncă, dar cu suflet mare și cu un apetit pentru pahar, și mai mare.

Santul (scurt metraj - comedie) de Adrian Silișteanu
Regie: Adrian Silișteanu
Scenariu: Claudia Silișteanu
Distribuție: Sergiu Costache, Gabriela Popescu, Emilian Marnea, Adrian Titieni
Producător: Adrian Sitaru, Adrian Titieni, Adrian Silişteanu, Monica Lazăr Gorgan
Imagine: Adrian Silişteanu, Dan Iancău
Montaj: Andrei Gorgan
An: 2012
Categorie: Scurtmetraj
Gen: Comedie
Durată: 18 minute

SINOPSIS
Într-o zi caniculară de vară, Vasile, un țăran în jur de 50 de ani, refuză să-și însoțească soția, pe Lucreția, la o ceremonie religioasă, găsind o scuză numai bună: trebuie să termine de săpat șanțul din fața casei lor, ca să nu plătească amendă. Îngrijorat de efortul pe care trebuie să îl depună, el încearcă să își găsească cu orice preț un ajutor iar Petre, un tânăr țigan din sat, pare a fi persoana potrivită. Lucreția, însă, nu vede cu ochi buni acest lucru, prin urmare, se iscă o nouă ceartă domestică.

Cu “Șanțul” rolul tău de spectator devine unul extrem de plăcut, de relaxat, fără să însemne că lumea și personajele pe care le cunoști sunt facile. Din contră. Cu multă ușurință, Adrian Silișteanu își conduce actorii către miezul problemei și te ia pe tine, spectator de scurtmetraje românești, partener în a descoperi, cu mult umor, cum stau lucrurile într-un sat ardelenesc, totul plecând de la săparea unui șant. Unul dintre acele scurtmetraje pe care vrei să le revezi de fiecare dată când se ivește ocazia.

Ce spun criticii: „Dacă facem o paralelă cu un film similar, „Chefu’” al lui Adrian Sitaru, atitudinea „oralo-filă” pentru graiul ardelenesc limitează experienţa vizuală la una auditivă, desi imaginea ambelor filme este ireproşabilă. Diegeticul anihilează mimesis-ul acestor două filme (sau îl înăbuşă, cel puţin), făcând din ele cronici ale oralităţii,folosite în scopul amuzamentului. (Sabina Bălan – agenda.liternet.ro )

Festivaluri:
Festivalul Internațional de Film Transilvania, secțiunea Zilele Filmului Românesc – scurtmetraj – România, 2013
Festivalul Internațional de Film NexT, Competiție – România, 2013
Festivalul Internațional de Film Anonimul – România, 2013
Premii:
Premiul Publicului pentru film românesc, Festivalul Internaţional de Film NexT – România, 2013